Undersøg vandkvaliteten i en å eller sø
I denne øvelse undersøger I små ferskvandsdyr og bruger deres åndingsmetoder til at vurdere vandets iltforhold. I kan også måle nitrat og fosfat. Vurderingen er kvalitativ: I beregner ikke et faunaindeks eller et præcist iltindhold.
Materialer
Waders eller gummistøvler
Net eller vandketcher
Hvide fotobakker eller andre hvide bakker
Bestemmelsesdug til ferskvandsdyr
Eventuelt små, gennemsigtige bægere og en pincet
Eventuelt kemisæt til måling af nitrat og fosfat
Skema til registrering af dyr og målinger
Sådan gør I
Vælg et sted, hvor I sikkert kan komme til vandet. Gå kun ud, hvor vandet er lavt, og følg lærerens anvisninger.
Tag vand fra åen eller søen op i de hvide bakker, så dyrene kan bevæge sig rundt, når I undersøger dem.
Før nettet gennem vandet og tæt ved planter eller bunden. Undersøg gerne flere forskellige områder fx både lavt og dybt vand, stillestående og strømmende, ved vegetation og i mudderbunden osv.
Hæld nettets indhold i en bakke. Undgå at få så meget mudder med, at I ikke kan se dyrene.
Se efter dyr, der bevæger sig i vandet. Hvis I har små gennemsigtige bægere, kan I forsigtigt flytte enkelte dyr over i dem med en pincet, så de er lettere at se.
Brug bestemmelsesdugen til at finde dyrenes dyregrupper, for eksempel vandbænkebider eller slørvingenymfe. I behøver ikke kende den præcise art. Skriv dyregruppe og antal i skemaet. (Hvis det er bestemmelsen af dyret, er vanskelig – kan den app der hedder Seek bruges. Bedste bestemmelse fås, hvis man tager et billede med kameraret og uploader i stedet for at bruge App’ens kamera funktion)
Hvis I måler nitrat og fosfat, skal I følge vejledningen til det kemisæt, I bruger. Skriv resultaterne og enheden i skemaet.
Slip dyrene tilbage på det sted, hvor I fangede dem.


Registrer de dyr, I finder
Udfyld én række for hver dyregruppe.
	Dyregruppe
	Antal
	Hvordan skaffer dyret ilt?
	Hvad kan dyret fortælle om iltforholdene?

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	


Målinger af nitrat og fosfat målinger
	Måling
	Resultat
	Enhed (angivet på kemisættet – ofte mg/L)

	Nitrat
	
	

	Fosfat
	
	


Sammenlign næringsstofmålingerne
Brug tabellen herunder til at vurdere hvilken forureningsklasse ud fra målingerne af nitrat og fosfat svarer til. (Den er ikke en officiel skala for vandkvalitet, men til undervisningsbrug)
	Måling
	1 – Lavt
	2 – Lidt forhøjet
	3 – Forhøjet
	4 – Meget forhøjet

	Nitrat, NO₃⁻ (mg/L)
	Under 5
	5–15
	15–25
	> 25

	Fosfat (mg/L)
	0–0,05
	0,05–0,20
	0,20–0,5
	>0,5


Kontrollér enheden: Nogle kemisæt angiver nitrat som NO₃⁻, mens andre angiver nitrat-kvælstof som NO₃-N. Tallene kan ikke sammenlignes direkte. Det samme gælder fosfat og fosfor. Hvis enheden i jeres kemisæt ikke passer til tabellen, skal I skrive målingen op og diskutere den uden at give den en kategori.
Vurder vandkvaliteten ved at besvare disse spørgsmål:
1. Redegør for hvilke dyregrupper i fandt flest og mindst af? Er der et mønster?
2. Tyder jeres fund af dyr på gode eller dårlige iltforhold. Er der indikatorarter, som i kan bruge til at vurdere iltforholdene? Forklar med minimum 2 konkrete dyr fra jeres skema.
3. Hvordan er åndingsmetoden på de 2 dyr i ovenstående spørgsmål, uddyb hvorfor de kan fortælle noget om iltforholdene i søen?
4. Tyder målinger af fosfat og nitrat på gode eller dårlige miljøforhold? Forklar hvorfor indholdet af nærringstoffer kan bruges til at forklar noget om iltforholdene i søen
5. Passer målingerne af nitrat og fosfat med jeres vurdering ud fra dyrene? 
6. Hvad giver efter jeres mening det bedste billede af, iltforholdene i vandet: de dyr, I fandt, eller målingerne af nitrat og fosfat? Tænk over, hvad de to undersøgelser hver især kan fortælle jer om vandets renhed - som et øjebliksbillede  - eller over længere tid. Begrund jeres svar.
7. Skriv en samlet konklusion på miljøtilstanden i søen/vandløbet, husk at bruge konkrete resultater fra jeres undersøgelse af både dyr og nærringstoffer, til at argumentere med.


